Роден е през 1890 г. в Габрово. Потомък е на виден възрожденски, търговски и фабрикантски род. Семейството има три деца – Минчо, Никола и Александър, в началото на ХХ век се установява в Русе. Д-р Никола Ковачев завършва средно образование в Одеса и медицина в Прага. Участва във войните, където се грижи за болните и ранените. После става лекар в русенския работнически диспансер, а след това започва частна практика. В годините на Втората световна война симпатизира на съпротивителното движение. След промените от 9 септември 1944 г. се оказва най-приемливата личност за кмет на Русе.